მარგო კიდერი

მარგარეტ რუთ კიდერი (; დ. 17 ოქტომბერი, 1948, იელოუნაიფი, ჩრდილო-დასავლეთი ტერიტორიები, კანადა — 13 მაისი, 2018, ლივინგსტონი, მონტანა, ამერიკის შეერთებული შტატები) — წარმოშობით კანადელი, ამერიკელი მსახიობი, რეჟისორი და აქტივისტი. მისი ყველაზე ცნობილი როლია ლოის ლეინი „სუპერმენის“ ფილმის სერიებში.

კიდერს უთამაშია ფილმებში: „დები“ (1973, რეჟ. ბრაიან დე პალმა), „შავი შობა“ (1974, რეჟ. ბობ კლარკი), „დიდებული უოლდო პეპერი“ (1975, რეჟ. ჯორჯ როი ჰილი) და სხვ.

 ადრეული ცხოვრება 
მარგარეტ რუთ კიდერი 1948 წლის 17 ოქტომბერს იელოუნაიფში, კანადაში დაიბადა. იგი ხუთი შვილიდან ერთ-ერთია. 

იგი ბავშვობიდან მენტალური დაავადებებით იტანჯებოდა.

1967 წელს, სკოლის დამთავრების შემდეგ, იგი ვანკუვერში გადავიდა ბრიტანული კოლუმბიის უნივერსიტეტში სასწავლად, თუმცა უნივერსიტეტიდან მალევე წამოვიდა, ტორონტოში დაბრუნდა და მოდელად დაიწყო მუშაობა.

 კარიერა 
1969 წელს კიდერმა პირველ სრულმეტრაჟიან ფილმში ითამაშა, სახელწოდებით „მხიარულად, ხალისიანად“. ფილმის რეჟისორი ნორმან ჯუისონია, ხოლო მთავარ როლს ბიუ ბრიჯსი ასრულებს. ამის შემდეგ იგი ტელესერიალებსა და შოუებში ჩნდებოდა, მათ შორის არის „თავგადასავლები ცისარტყელის ქვეყანაში“ (1970-1971).
მინი|კიდერი 1970 წელს
1973 წელს კიდერმა ბრაიან დე პალმას ფილმში მიიღო მონაწილეობა, სახელად „დები“. ფილმი წარმატებული გამოდგა და რეჟისორსა და მსახიობს საერთაშორისო მასშტაბით გაუთქვა სახელი. https://www.theguardian.com/film/2005/apr/09/culture.features

1974 წელს ითამაშა ბობ კლარკის სლაშერის ჟანრის ფილმში, სახელწოდებით „შავი შობა“, რომლისთვისაც კიდერმა კანადური ფილმების ჯილდო მოიპოვა საუკეთესო მსახიობისთვის. 1974 წელს შეასრულა როლი ფილმში „სარფიანი ადგილი“, რომლის სცენარის ავტორიც ტერენს მალიკია.

1974 წელს კიდერს თავისი სარეჟისორო დებიუტი ჰქონდა 50 წუთიანი მოკლემეტრაჟიანი ფილმით, სახელწოდებით „ისევ“. https://web.archive.org/web/20150930130551/http://articles.latimes.com/1986-03-09/entertainment/ca-17843_1_50-minute-film

1975 წელს გამოვიდა ჯორჯ როი ჰილის ფილმი, სახელწოდებით „დიდებული უოლდო პეპერი“, რომელშიც კიდერი რობერტ რედფორდთან და სუზან სარანდონთან ერთად თამაშობს. 

1978 წელს კიდერმა ლოის ლეინის როლი შეასრულა ფილმში „სუპერმენი: ფილმი“ (რეჟ. რიჩარდ დონერი). ფილმი 1978 წლის შობას გამოვიდა და კომერციულად წარმატებული გამოდგა, ხოლო კიდერმა სატურნის ჯილდო მოიპოვა საუკეთესო მსახიობისთვის.https://web.archive.org/web/20180514215325/http://www.kxxv.com/story/38184684/superman-actress-margot-kidder-dieshttps://web.archive.org/web/20181116003709/https://www.empireonline.com/movies/features/making-superman/

1980 წელს შეასრულა ლოის ლეინის როლი ფილმში „სუპერმენი II“ (რეჟ. რიჩარდ ლესტერი). იმავე წელს მან პოლ მაზურსკის რომანტიკულ კომედიაში ითამაშა, სახელწოდებით „უილი და ფილი“.

1990 წელს კიდერმა კანადურ სატელევიზიო ფილმში, სახელწოდებით „თეთრი ოთახი“, მომღერლის როლი შეასრულა. იმავე წლის დეკემბერში იგი ავტოავარიაში მოჰყვა, სადაც დაშავდა და ხერხემლის დაზიანებამ სხეულის ნაწილობრივი პარალიზება გამოიწვია. https://web.archive.org/web/20180617015621/https://www.mercurynews.com/2018/05/14/margot-kidder-rebounded-in-surprising-ways-after-1990s-breakdown-and-homelessness/ მან ორი წლის მანძილზე მუშაობა ვერ შეძლო. 

კიდერი კინოხელოვნებას 1992 წელს დაუბრუნდა ფილმით „მკვლელის დაჭერა“ (რეჟ. ერიკ ტილი). 

1988 წელს კიდერს ბიპოლარული აშლილობის დიაგნოზი დაუსვეს. https://web.archive.org/web/20190105041657/https://www.yahoo.com/entertainment/public-freak-history-margot-kidder-became-one-hollywoods-prominent-mental-health-advocates-211209301.html 1996 წელს მას ლოს-ანჯელესში ნერვული შეტევა ჰქონდა. ამ პერიოდში იგი თავის ავტობიოგრაფიაზე მუშაობდა, მაგრამ მისი კომპიუტერი დავირუსდა და სამი წლის განმავლობაში დაწერილი ტექსტი დაკარგა. http://www.people.com/people/archive/article/0,,20142326,00.html იგი ოთხი დღით გაუჩინარდა. პოვნის შემდეგ დაახლოებით ერთი წელი ფსიქიატრიულ საავადმყოფოში გაატარა.

1997 წელს კიდერმა მთავარი როლი შეასრულა ფილმში „პიკასოს არასოდეს შევხვედრივარ“ (რეჟ. სტივენ კიიაკი). 

 გარდაცვალება 
კიდერი 2018 წლის 13 მაისს 69 წლის ასაკში თავის სახლში, ლივინგსტონში, მონტანაში გარდაიცვალა. 2018 წლის 8 აგვისტოს ცნობილი გახდა, რომ მისი გარდაცვალების მიზეზი ნარკოტიკების დოზის გადაჭარბებით თვითმკვლელობა იყო. https://www.seattletimes.com/nation-world/superman-actress-margot-kidders-death-ruled-a-suicide/

 სქოლიო 

კატეგორია:კანადელი მსახიობები
კატეგორია:ამერიკელი მსახიობები
კატეგორია:კანადელი კინორეჟისორები
კატეგორია:ამერიკელი კინორეჟისორები
კატეგორია:კანადელი მოდელები
კატეგორია:ამერიკელი მოდელები
კატეგორია:დაბადებული 17 ოქტომბერი
კატეგორია:დაბადებული 1948
კატეგორია:გარდაცვლილი 13 მაისი
კატეგორია:გარდაცვლილი 2018
კატეგორია:ამერიკელი ათეისტები
კატეგორია:ამერიკელი ქალი კინომსახიობები
კატეგორია:ამერიკელი ტელემსახიობი ქალები
კატეგორია:ამერიკელი ქალი გამხმოვანებლები
კატეგორია:კანადელი ათეისტები
კატეგორია:კანადელი ქალი ტელემსახიობები
კატეგორია:კანადელი ქალი გამხმოვანებლები
კატეგორია:XX საუკუნის ამერიკელი ქალი მსახიობები
კატეგორია:XXI საუკუნის ამერიკელი ქალი მსახიობები
კატეგორია:XX საუკუნის კანადელი ქალი მსახიობები
კატეგორია:XXI საუკუნის კანადელი ქალი მსახიობები